# data[].attributes.attachment_link.readable_text
Egy olyan online szinonimaszótárt építgetünk itt, amelyet bárki, bármikor kiegészíthet és szerkeszthet. A célunk, hogy idővel létrehozzuk Magyarország legnagyobb és legjobb szinonimaszótárát, mely bármikor segítséget nyújthat a fogalmazásban, szövegszerkesztésben. Az adatbázisunk kicsi még, de törekszünk arra, hogy minél hamarabb feltöltsük. Kérünk benneteket, hogy addig is legyetek türelemmel.

Szoftver fejlesztési feladatokhoz nem tudjuk kiadni az adatbázisunkat. Alternatívaként ajánlanánk a Libreoffice szinonima szótárát, melynek a teljes adatbázisa ingyen letölthető INNEN.

Köszönjük a felkéréseket, de jelenleg nem szeretnénk nem tudunk együttműködni vagy partnerkapcsolatot kialakítani senkivel. A terveink közt szerepel, hogy készítünk egy API-t amivel majd külső rendszerek is elérhetik az adatbázisunkat. Erről mindenképpen tudósítunk majd itt, a szótár kezdőlapján!

# data[].attributes.attachment_link.description
Egy olyan online szinonimaszótárt építgetünk itt, amelyet bárki, bármikor kiegészíthet és szerkeszthet. A célunk, hogy idővel létrehozzuk Magyarország legnagyobb és legjobb szinonimaszótárát, mely bármikor segítséget nyújthat a fogalmazásban, szövegszerkesztésben. Az adatbázisunk kicsi még, de törekszünk arra, hogy minél hamarabb feltöltsük. Kérünk benneteket, hogy addig is legyetek türelemmel.

# data[].attributes.attachment_link.readable_text
Debrecen

Fentrő lefelé, balról jobbra: a Református Nagytemplom, a Debreceni Egyetem, a Piac utca és a Szent Anna-székesegyház

Becenév: Kálvinista Róma, Cívisváros

Közigazgatás

Ország

Magyarország

Régió Észak-Alföld

Megye Hajdú-Bihar

Járás Debreceni

Jogállás
megyeszékhely
megyei jogú város

Polgármester
Papp László ( Fidesz- KDNP)[1]

Irányítószám
4000-4044, 4225

Körzethívószám
52

Testvértelepülései

Népesség

Teljes népesség

200 974 fő (2021. jan. 1.) [2] +/-

Népsűrűség
435,32 fő/km²

Földrajzi adatok

Tszf. magasság
121 m

Terület
461,666 km²

Időzóna
CET, UTC+1

Elhelyezkedése

é. sz. 47° 31′ 48″, k. h. 21° 38′ 21″ Koordináták: é. sz. 47° 31′ 48″, k. h. 21° 38′ 21″

Debrecen weboldala

Debrecen ( németül: Debrezin, latinul: Debretinum, szlovákul: Debrecín, románul: Debrețin, lengyelül: Debreczyn) Magyarország harmadik legnagyobb területű és második legnépesebb települése, Hajdú-Bihar megye és a Debreceni járás székhelye, megyei jogú város. A megye lakosságának mintegy 38,2%-a él itt, a Tiszántúl legnagyobb városa. Időnként „a kálvinista Róma" néven vagy „ cívisváros"-ként emlegetik. A Kelet-Magyarország régió, az Észak-Alföld statisztikai régió és a Tiszántúl nagy táj szellemi, kulturális, gazdasági, idegenforgalmi és közlekedési központja, Magyarország egyik legdinamikusabban fejlődő nagyvárosa.

Az oszmán megszálláskor a határ közelében, vár és városfal nélkül Debrecen gyakran került nehéz helyzetbe, és a várost csak vezetőinek diplomáciai képességei mentették meg. A város nyitottsága lehetővé tette a reformátusok gyors és korai betelepülését, ezért Debrecent Méliusz Juhász Péter református püspök (kb. 1536-1572) nem sokkal már Kálvinista Rómaként emlegette, és a mai napig a kálvinizmus magyarországi központja maradt. A reformáció olyan radikális volt itt, hogy a katolikusok az összes templomukat elveszítettek. 1552-től pedig csak reformátusok telepedhettek le a városban. 1693-ban I. Lipót szabad királyi várossá emelte, 1715-ben pedig a római katolikus egyház is visszakerült Debrecenbe, a város templomépítési engedélyt is adott nekik, így a piarista szerzetesek felépíthették a Szent Anna-székesegyházat. A város ekkorra már fontos kulturális, kereskedelmi és mezőgazdasági központ volt, melynek 1538-ban alapított Protestáns Főiskolájába (amely a mai Debreceni Egyetem és egyben a Debreceni Református Hittudományi Egyetem elődje) számos jövendőbeli tudós és költő járt.

A monarchia idején a Pest-Debrecen vasútvonal 1857-ben történő megépítése ipari fellendüléshez vezetett. Ekkor nyílt meg a Természeti Erőforrás- és Élettudományi Iskola és a Mezőgazdasági Főiskola, malmok, cukor-, tégla- és dohánygyárak, gázművek épültek, bankok és egyéb szolgáltatók települtek a városba. 1865-ben nyitott meg a Csokonai Nemzeti Színház. Kórházak, iskolák, laktanyák és templomok épültek. Az Aranybika Hotel, a megyeház és a városháza felépülése után lassan városi megjelenést kapott. A városi erdőben, ahol ma az egyetem található, 1823-ban termálvizet találtak, amelyet az újonnan épült Vigadó gyógyfürdőben használtak fel. 1912-ben az Országgyűlés megalapította a Tisza István Tudományegyetemet Debrecenben, amivel az 1538-ban alapított egyházi felsőoktatás mellet Debrecenben annak egyik jogutódjaként állami egyetem is létrejött, amely ,mint Debreceni Egyetem ma az ország legszélesebb képzéskörű, mintegy 30000 magyar és 7000 külföldi diákot képző, legnagyobb egyeteme több, mint 200 Milliárd forint éves költségvetéssel . 1884-ben állt szolgálatba a ma is működő villamosvonal.

„

Micsoda körülményeknek köszönheti Debrecen létrejöttét, azt nem tudom, de azt sem fejthetem meg, mi bírhatott rá harmincezer embert, hogy olyan vidéket válasszon magának lakóhelyéül, ahol sem forrás, sem folyó, sem tüzelő, sem építőanyag nincs...

"

Az ország keleti részén Hajdú-Bihar megye földrajzi közepétől nem messze, Budapesttől 230 km-re fekszik. A román határ mintegy 35 kilométerre keleti irányban húzódik. Debrecent elérik illetve a városból indulnak ki a 4-es, 33-as, 35-ös, 47-es, 48-as, 354-es és a 471-es főutak illetve az M35-ös autópálya, valamint a 100-as, 105-ös, 106-os, 108-as, 109-es, 110-es és a 333-as (Zsuzsivasút) vasútvonalak.

A város két táj, a Hajdúhát és a Nyírség közelében fekszik. A Nyírség homokos terület, északról lejt dél felé, nyugati határa a Tócó völgyénél húzódik. A Hajdúhát löszös terület, nyugati irányba lejt. Debrecen egész területe a Nyírségen helyezkedik el. Jelentős magasságkülönbségek nincsenek, a Debreceni Református Kollégium falában elhelyezett magassági pont 119,6 méterre van a tengerszinttől.

A település elsősorban a harmad- és negyedidőszaki üledékes kőzetekre és fekete mezőgazdasági talajra építkezett.

A várost először 1235-ben dokumentálják, Debrezun néven. A név a török debresin szóból származik, ami azt jelenti, hogy „él" vagy „mozog", és szintén férfi keresztnév. Egy másik elmélet szerint a név szláv eredetű, és azt jelenti, hogy „ nagyra becsült" (pl. Lengyelül: dobrze cenione), a szláv Dübricin-ből, vagy a dobre zliem-ből („ jó föld ").

Debrecenben és környékén a napsütéses órák száma sok éves átlag alapján körülbelül évi 2000. 2013-ban itt mérték az ország napsütéses óráinak legmagasabb számát, ami ebben az évben 2321,7 óra volt.

Az évi átlaghőmérséklet 10 °C körüli. A legmelegebb hónap a július +20 °C, a leghidegebb pedig a január −2 °C átlaghőmérséklettel. A téli hónapokon kívül gyakoriak az áprilisi vagy májusi fagyok.

2018-ban Debrecen beleesett abba a kis területbe, ahol a napsütéses órák száma a legmagasabb volt az országban, és a legkevesebb csapadék is hullott.

A honfoglalás előtt a területen több különböző népcsoport élt. Az ókortól kezdve számos népcsoport ( vandálok, gótok, szarmaták, gepidák, avarok) telepedett le hosszabb-rövidebb időre a mai Debrecen területén. A szarmaták által épített Csörsz árok két nyomvonala is átmegy a városon ( és ).

Már a rómaiaknak volt itt katonai telepük. Anonymus szerint a honfoglaló magyarok e vidéket Mén Marót bolgár fejedelemtől foglalták el, de a honfoglalás óta állandóan magyarok lakták s így hazánk egyik legtősgyökeresebb magyar városa.

Írott forrásban elsőként 1235-ben tűnik fel Debrecen neve, mégpedig a Váradi Regestrumként ismert ítéletgyűjteményben, ekkor még „Debrezun" alakban (a név feltehető forrása a török ( kipcsak) *Tébrésün ~ *Débrésün, jelentése: mozogjon, éljen. Szláv származtatásai nem elfogadhatóak). A három falu (Boldogasszonyfalva, Szentlászlófalva és Debreczun) egyesülésével létrejött település a tatárjárást követő évtizedekben indult gyors fejlődésnek, rövid idő alatt az ország leggazdagabb, így egyik meghatározó városává vált, elsősorban földesurának, Károly Róbert bizalmasának, Debreceni Dósának köszönhetően.

1245-ben újból felépült a mai nagytemplom helyén állott templom, később pedig Debrecen a Csák Máté ellen való küzdelmekben oly jó szolgálatot tett, hogy ezek fejében Nagy Lajos mezővárosi kiváltságokat adományozott a városnak 1361-ben, ekkortól rendelkeztek az itt élők a szabad bíró- és tanácsválasztás jogával. 1450 és 1507 között a Hunyadi család birtoka volt.

A mohácsi vész után Debrecen sorsa viszontagságos volt; védurai közül legnevezetesebb volt enyingi Török Bálint, aki a reformációt 1536-ban Debrecenbe behozta és az Méliusz Juhász Péter, a város első református püspöke alatt annyira elterjedt, hogy 1552-re a katolikus gyülekezet teljesen megszűnt.

A 17. század végére, szinte semmivé lett már a korábbi másfél évszázad alatt kialakított debreceni biztonság; az erők egyensúlya megbomlott, Erdély nem védhette többé a Habsburgok ellen Debrecent, a Habsburgok nem védték a török ellen, s a debreceni kereskedelmet oltalmazó török fermánok is erejüket vesztették. A gazdag Debrecen végnapjai következtek. Előbb gazdaságilag ment tönkre Debrecen a kétoldali rablások következtében, s mert a korábbi, viszonylag békés török-Habsburg- hatalmi egyensúly felbomlása lehetetlenné tette a távolibb vidékkel és országokkal folytatott, jól gyümölcsöző kereskedelmi kapcsolatok fenntartását.

A szabadságharc után Debrecen lassan újra virágzásnak indult. 1857-ben elérte a vasútvonal, amely összeköti a mai Budapesttel, majd hamarosan vasúti gócponttá vált. Új iskolák, kórházak, gyárak, malmok épültek, bankok és biztosítótársaságok telepedtek meg a városban. Magasabb épületek, villák épültek, parkokat alakítottak ki, így a város egyre inkább nagyvárosias külsőt öltött. 1884-ben az országban elsőként elindult a gőzvontatású városi közúti vasút (helyét 1911-ben a villamos vette át, mely a mai napig nagyrészt a régi gőzvasút nyomvonalán halad).

Nagyváraddal mindig „konkurenciaharcot" vívott a város, mint Hajdú és Bihar vármegyék központjai. Egészében véve a polgári korszakban Debrecen folyamatosan hanyatlott, egyre lejjebb csúszott a magyar városok sorában. Az első világháború után azonban, amikor Magyarországtól elcsatolták a Partium területeit, Debrecen határközeli várossá vált, és megszűnt a Nagyvárad jelentette versenyhelyzet. A gazdasági válságból a turizmus és a tudomány nyújtott kiutat. A Nagyerdőben kikapcsolódási és sportolási lehetőséget nyújtó épületek épültek, köztük fedett uszoda és az ország első stadionja. A városhoz tartozó Hortobágyi Nemzeti Park turistalátványossággá vált.

A második világháború alatt Debrecen hatalmas veszteségeket szenvedett. Az 1944. augusztusi bombatámadások során az épületek fele elpusztult, további 20%-uk megrongálódott. 1944 után megkezdődik az újjáépítés, és Debrecen egy időre másodszor is az ország fővárosa lett, amikor itt ülésezett az Ideiglenes Nemzetgyűlés, és száz napig itt tevékenykedett az Ideiglenes Nemzeti Kormány is. A polgárok nekiláttak a város újjáépítésének, azonban a háború előtti állapotok teljes visszaállítását az új rendszer nem tette lehetővé. Az államosítások során a város területének felét elvesztette, ezeket újonnan kialakított községekhez csatolták, ezenkívül Debrecen a Hortobágy feletti rendelkezési jogát is elveszítette. Bár az újonnan épült lakótelepek megváltoztatták a városi arculatát, de otthont teremtettek azoknak, akiknek háza elpusztult a háborúban.

1956. október 22-én az egyetemisták csatlakoztak a MEFESZ-hez, ezzel kezdetét vette az 1956-os forradalom a városban. Másnap sortűz is dördült a belvárosban lévő rendőrfőkapitányság előtt: a golyózáporban 2 diák az életét vesztette. Ám a halálos lövéseket nem követte nagy felzúdulás, tömegharag, köszönhetően a nemzetőrségnek és a forradalom-barát katonáknak. 26-27-én a forradalom intézményesülni kezdett a munkástanácsok és bizottságok megalapításával. A november 4-ei szovjet inváziót nem követte komoly ellenállás.

Napjainkban Debrecen a Tiszántúl legnagyobb városa, ezenkívül az ország egyik fontos tudományos, kulturális, kereskedelmi, vasúti, építészeti központja.

Lásd még: Debrecen polgármestereinek listája

A helyi önkormányzatairól szóló 2011. évi CLXXXIX. törvény szerint, a helyi önkormányzás a helyi közügyek önálló, demokratikus intézése, a helyi közhatalomnak a lakosság érdekében történő gyakorlása. A helyi önkormányzás joga az érintett választópolgárok közösségét illeti meg. A helyi önkormányzat felett a kormány csak ellenőrzési jogkört gyakorolhat. Helyi közügyet csak kivételesen és csak törvény utalhat más szervezet feladat és határkörébe. Az önkormányzati feladatok ellátását a képviselő-testület és szervei biztosítják. A képviselő-testület szervei a polgármester, polgármesteri hivatal, jegyző, bizottságok és a részönkormányzat.

A helyi önkormányzat a törvények keretei között, saját felelősségére, önállóan szabályozza és igazgatja a feladat- és hatáskörébe tartozó helyi közügyeket. Az önkormányzat a közügyek intézése során kötelező és önként vállalt feladatokat lát el. A kötelező feladatok ellátásáról való gondoskodás az önkormányzat kötelessége, nagyságától, teherbíró képességétől függetlenül. Ez a gyakorlatban azt jelenti, hogy az önkormányzatnak gondoskodnia kell arról, hogy a lakosok hozzájussanak a törvényben felsorolt szolgáltatásokhoz: településfejlesztés, településrendezés, településüzemeltetés (köztemetők kialakítása és fenntartása, a közvilágításról való gondoskodás, kéményseprő-ipari szolgáltatás biztosítása, a helyi közutak és tartozékainak kialakítása és fenntartása, közparkok és egyéb közterületek kialakítása és fenntartása, gépjárművek parkolásának biztosítás), egészségügyi alapellátás, környezet-egészségügy (köztisztaság, települési környezet tisztaságának biztosítása, rovar- és rágcsálóirtás), óvodai ellátás, kulturális szolgáltatás (nyilvános könyvtári ellátás, filmszínház, előadó-művészeti szervezet támogatása, a kulturális örökség helyi védelme, a helyi közművelődési tevékenység támogatása), gyermekjóléti szolgáltatások és ellátások, lakásgazdálkodás, hajléktalanná vált személyek ellátásának és rehabilitációjának, valamint a hajléktalanná válás megelőzésének biztosítása, helyi környezet- és természetvédelem, vízgazdálkodás, vízkárelhárítás, polgári védelem, helyi adóval, gazdaságszervezéssel és a turizmussal kapcsolatos feladatok, a kistermelők, őstermelők számára - jogszabályban meghatározott termékeik - értékesítési lehetőségeinek biztosítása, ideértve a hétvégi árusítás lehetőségét is, sport, ifjúsági ügyek, település közbiztonságának biztosítása, helyi közösségi közlekedés biztosítása, hulladékgazdálkodás, távhőszolgáltatás, és a víziközmű-szolgáltatás.

2010-ben az önkormányzati testület létszáma a 2010. évi L. törvény alapján 50-ről 35 főre csökkent. A helyi önkormányzat egy polgármesterből és 34 képviselőből áll. A 34 képviselői helyből, 24 egyéni választókerületi és 10 kompenzációs listás mandátum. 2019-ben a helyi választási iroda határozata szerint 2019. január 1-én 201 432 fő lakott a kerületben, a népesség csökkenésének politikai jelentősége van. A választási iroda határozata szerint már csak 23 egyéni és 9 kompenzációs hely lesz. A polgármestert a település összes választópolgára közvetlenül választja, míg a képviselőket csak az egyéni választókerületbe bejelentett választópolgárok választják meg közvetlenül. A kompenzációs listára a választó nem voksolhat, mert arról a mandátumokat az egyéni választókerületekben összesített töredékszavazatok (vagyis az egyéni választókerületben mandátumot nem szerző jelöltekre leadott érvényes szavazatok) arányában osztják ki. A polgármestert és a képviselőket az alkotmány értelmében 5 évre választják meg. A polgármester és az önkormányzati testület tagjai egyenlő szavazati joggal rendelkeznek.

¹Csak az érvényes szavazatok száma (jelölteknél szintén). Érvénytelen szavazatok száma: 792

A régi választójogi törvény, az 1989. évi XXXIV. törvény hatálya alatt a város három választókerülethez tartozott.

Az országgyűlési képviselők jogállását, a képviselők alapvető jogait és kötelezettségeit 2012. évi XXXVI. törvény szabályozza. Az országgyűlési képviselők választását a 2011. évi CCIII. törvény szabályozza. Az országgyűlési képviselőket a választópolgárok területi-perszonális elv alapján egyéni választókerületekben, általános és egyenlő választójog alapján, közvetlen és titkos szavazással, a választók akaratának szabad kifejezését biztosító választáson, sarkalatos törvényben meghatározott módon választják. Minden egyéni választókerületben (EVK) egy országgyűlési képviselő választható. A főváros és a települések több választókerületre oszthatók, ha ezt a jogosultak száma indokolja, a kerülethatárokat nem kell figyelembe venni.

Hajdú-Bihar megyei 1. sz. országgyűlési egyéni választókerület

Hajdú-Bihar megyei 2. sz. országgyűlési egyéni választókerület

Hajdú-Bihar megyei 3. sz. országgyűlési egyéni választókerület

"Egyenesen fennálló égszínkék hadipajzs, alján három csúcsú halomból képzett zöld mező közepén zöld lombkoronájú pálmafa emelkedik. Alatta fehér színű gyapjas bárány áll, három lábával két nyitott könyvön, felemelt és kissé behajlított jobb első lábával aranyszínű kereszt rúdját tartja, a kereszten lecsüngő és szétterjesztett fehér kereszttel hímzett veres lobogó. A bárány egész testének súlyával a pajzs jobb oldala felé fordul és lép. A pajzs tetején nyílt sisak felett a koronán kiterjesztett szárnyú, mellén zöld borostyán koszorút viselő felemelt fejű és kitátott szájú főnix madár, mely a koronából felcsapó lángoknál magát perzseli. A sisak felső részéről egyik oldalon veres és fehér, a másik oldalon arany és kék színű címerrojtok futnak le szorosan a sisakhoz, illetve a pajzshoz simulva. A főnix madár feje felett tündöklő napot ábrázolnak".

Debrecen lakónépessége 2011. január 1-jén 211 320 fő volt, ami Hajdú-Bihar megye össznépességének 38,6%-át tette ki. Debrecen, Hajdú-Bihar megye legsűrűbben lakott települése, ebben az évben az egy km²-en lakók száma, átlagosan 457,7 ember volt. Debrecen népesség korösszetétele kedvezőtlen. A 2011-es év elején a 19 évesnél fiatalabbak népességen belüli súlya 20%, a 60 éven felülieké 21% volt. A nemek aránya Debrecenben kedvezőtlen, ugyanis ezer férfira 1 149 nő jut. 2017-ben a férfiaknál 72,9, a nőknél 79,8 év volt a születéskor várható átlagos élettartam. A népszámlálás adatai alapján a város lakónépességének 4,2%-a, mintegy 8 803 személy vallotta magát valamely kisebbséghez tartozónak. A kisebbségek közül cigány, német és román nemzetiséginek vallották magukat a legtöbben.

Debrecen Magyarország második legnépesebb városa. A 18. században Magyarország legnagyobb városa volt, Budát, Pestet és Pozsonyt is megelőzve, napjainkban Magyarország második legnépesebb városa. Népességszámát tekintve két jeles fordulópontot érdemes megemlíteni, 1919-et amikor is népessége átlépte a 100 000 főt és 1982-t amikor a 200 000 fős lakosságot. A város történetében először a II. Világháború idején akadt meg a fejlődés. Debrecen népességnövekedése - a legtöbb megyeszékhelyhez hasonlóan - az 1960-as években felgyorsult, a népességszám megduplázódott a szocializmus évei alatt. A legtöbben 1990-ben éltek a városban, 212 235-en, azóta stagnál a város népessége.

A 2011-es népszámlálási adatok szerint a magukat vallási közösséghez tartozónak valló debreceniek túlnyomó többsége reformátusnak tartja magát. Emellett jelentős egyház a városban, még a római katolikus és a görög katolikus.

A 2001-es népszámlálás adatok szerint a város lakossága 211 034 fő volt, ebből a válaszadók 202 592 fő volt, 199 794 fő magyarnak, míg 1 108 fő cigánynak vallotta magát, azonban meg kell jegyezni, hogy a magyarországi cigányok (romák) aránya a népszámlálásokban szereplőnél lényegesen magasabb. 577 fő német, 213 fő román és 186 fő ukrán etnikumnak vallotta magát.

A 2011-es népszámlálás adatok szerint a város lakossága 211 320 fő volt, ebből a válaszadók 188 032 fő volt, 179 229 fő magyarnak vallotta magát, az adatokból az derül ki, hogy a magyarnak vallók száma jelentősen csökkent tíz év alatt, ennek egyik fő oka, hogy többen nem válaszoltak. Az elmúlt tíz év alatt, a nemzetiségiek közül a legjelentősebben az arabok (345 fő) és az oroszok (305 fő) száma nőtt. A német (1 303 fő) nemzetiségűek száma megkétszereződött. A román (739 fő) nemzetiségűek száma megháromszorozódott. A cigánynak vallók száma (1 352 fő) kismértékben nőtt csak, az elmúlt tíz év alatt. A megyén belül, Debrecenben él a legtöbb magát arabnak, orosznak, románnak, németnek valló nemzetiségi.

Nemzetiségi eloszlás

Időszak

Egyéb/Nem válaszolt

Összesen

2001[42]

94,67%

0,53%

0,27%

0,10%

0,04%

-

4,39%

100%

2011[43]

84,81%

0,64%

0,62%

0,35%

0,16%

0,14%

13,28%

100%

A 2001-es népszámlálási adatok alapján, Debrecenben a lakosság több mint fele (64,3%) kötődik valamelyik vallási felekezethez. A legnagyobb vallás a városban a református (81 583 fő). A második legnagyobb vallási közösség a katolicizmus (23,6%). A katolikus egyházon belül a római katolikusok száma 32 539 fő, míg a görögkatolikusok 17 226 fő. A városban a másik népes protestáns közösség az evangélikusok (1 104 fő). Az ortodox kereszténység inkább az országban élő egyes nemzeti kisebbségek ( oroszok, románok, szerbek, bolgárok, görögök) felekezetének számít, számuk elenyésző az egész városi lakosságához képest (186 fő). Szerte a városban számos egyéb kisebb keresztény egyházi közösség működik. A zsidó vallási közösséghez tartózók száma 231 fő. Jelentős a száma azoknak a városban, akik vallási hovatartozásukat illetően nem kívántak válaszolni (9,9%). Felekezeten kívülinek a város lakosságának 25%-a vallotta magát.

A 2011-es népszámlálás adatai alapján, Debrecenben a lakosság kevesebb mint a fele (43,8%) kötődik valamelyik vallási felekezethez. Az elmúlt tíz év alatt a városi lakosság vallási felekezethez tartozása jelentősen csökkent, ennek egyik oka, hogy sokan nem válaszoltak. A legnagyobb vallás a városban a református (52 459 fő). A második legnagyobb vallási közösség a katolicizmus (16,2%). Az elmúlt tíz év alatt, a katolikus valláshoz tartozók száma negyedével esett vissza. A katolikus egyházon belül a római katolikusok száma 23 413 fő, míg a görögkatolikusok 10 762 fő. A városban a másik népes protestáns közösség az evangélikusok (812 fő). Az ortodox kereszténység inkább az országban élő egyes nemzeti kisebbségek ( oroszok, románok, szerbek, bolgárok, görögök) felekezetének számít, számuk elenyésző az egész városi lakosságához képest (154 fő). Szerte a városban számos egyéb kisebb keresztény egyházi közösség működik. A zsidó vallási közösséghez tartózók száma 165 fő. Összességében elmondható, hogy az elmúlt tíz év során minden egyházi felekezetekhez tartozók száma jelentősen csökkent. Jelentős a száma azoknak a városban, akik vallási hovatartozásukat illetően nem kívántak válaszolni (28,4%), tíz év alatt a triplájára nőtt a számuk. Felekezeten kívülinek a város lakosságának 27,8%-a vallotta magát.

A történelmi városmag a város tengelyét képező Piac utca két oldalán, az egykori árokkal megerősített városfallal körbekerített területen jött létre. Az árok építését még Zsigmond király rendelte el a 15. század elején, eredetileg kőfallal. A kőfal sohasem épült meg, tekintve, hogy az Alföld híján van kőnek. A fal helyett líciumtövissel (gledícsával) kerítést építettek, mely 450 évig állt fenn. Jelképességét jelzi, hogy a magisztrátus szigorúan büntetett minden, a kerítéssel kapcsolatos kihágást. A kör alakú kerítést a nagyobb utcák torkolatánál kapuk és kisajtók (gyalogosátjárók) szakították meg, megfelelő őrséggel ellátva. A városárkot 1862-ben töltötték fel, ekkor bontották le az őrházakat is, helyettük vámházakat emeltek. A kerítésen hét nagyobb kapu és ugyanannyi kisajtó volt.

A belváros központi területe a Nagytemplom szűkebb környéke, innen indul ki a város főutcája, a Piac utca, kelet-nyugati irányban kereszteznek az úgynevezett „derék-utcák" (pl. Széchenyi, Kossuth, Csapó utcák). A belváros emeletes házai főleg a Piac utca vonalán és a keresztutcák első felében találhatóak.

Debrecenben a legtöbb városrész neve kertre végződik. A városban a 17-18. században a szálláskertes-ólaskertes településforma volt jellemző. A hosszan elnyúló telkek hátsó részén, túl a gazdasági udvaron, dúsan termő szőlők és gyümölcskertek voltak a 18. század végétől kezdve. A lakosság növekedésével egyre kisebb területre szorultak vissza a kertek, és az újabb utcák nyitásával lassan beépültek, ez arra késztette a várost, hogy az a város árkán túl létesítsen megfelelő területet a szőlők, gyümölcsösök és veteményesek számára. Így alakultak ki a várost övező kertségek. Nemcsak gazdasági hasznot hoztak, hanem a város levegőjét is tisztították. A városi tanács 1890-ig szigorúan tiltotta a kertségekben a lakóházak építését. A lakosság 1890-1910 között megkétszereződött, egyre többen települtek ki a kertségekbe. A Boldogfalvi-, Csapó- és a Homokkert teljesen beépült a 20. század elejére. A lakótelepek terjedésével a kertségeket felszámolták és bérházakkal építették be, emiatt fokozatosan kintebb szorultak. A mai Debrecent szintén kertségek veszik körül (pl. Bellegelő-kert, Bizcó István-kert, Bayk András-kert, Bánk, Nagycsere, Bocskaikert), jó részük már szinte belterületnek tekinthető.

A város közúthálózatának gerincét egy autópálya, több első- és másodrendű főút, valamint néhány négy- és öt számjegyű mellékút alkotja. Budapesttel, Szolnokkal, Nyíregyházával és Záhonnyal a 4-es főút, Füzesabonnyal és Eger térségével a 33-as főút, Miskolc környékével a 35-ös főút, Szegeddel és a Dél-Alföld más városaival a 47-es, Vámospérccsel és a legközelebbi ( román) határátkelőhellyel a 48-as főút, Nyírbátorral és Mátészalkával a 471-es főút köti össze, az ország távolabbi részei felől pedig a fő megközelítési útvonala az M35-ös autópálya. Főútnak minősül még a 354-es és a 481-es út is, amelyek lényegében a város belsőbb területeit tehermentesítő, elkerülő útvonalak.

A térség más, kisebb települései közül Hajdúszováttal és Földessel a 4805-ös, Hosszúpályival és Biharkeresztessel a 4808-as, Létavértessel és az álmosdi határátkelőhellyel a 4814-es, Hajdúsámsonnal pedig (Martinka érintésével) a 4908-as út kapcsolja össze.

Debrecenben 1884. október 2-án indult meg a tömegközlekedés gőzhajtású városi vasúton (Magyarországon elsőként), amit 1911-ben váltott fel a villamos. Az 1960-as évek végéig 6-7 villamosvonal is volt a városban, de az 1970-es években (a korabeli vidéki közlekedéspolitikának megfelelően) központi utasításra Debrecen valamennyi egyvágányú viszonylatát felszámolták, helyettük autóbusz-közlekedést vezettek be. Egyetlen vonal maradt meg (az 1-es), ami a mai napig közlekedik a Nagyállomás és az Egyetem között. A 2000-es években merült föl komoly lehetőség egy új villamosvonal elindítására, a város pályázatát 2008-ban hagyta jóvá az Európai Unió. A 2-es villamos a város két legzsúfoltabb ( 31, 32) autóbuszjáratát váltotta ki indulása után. Trolibuszok 1985 óta közlekednek a városban.

Az autóbusz-közlekedés 2009. július 1. óta a villamoshoz és trolibuszokhoz hasonlóan a DKV Zrt.-hez tartozik.

Ma Debrecenben a tömeg- (vagy közösségi) közlekedésről az előbb említett DKV gondoskodik. A városban háromféle (villamos, autóbusz, trolibusz) tömegközlekedési eszköz vehető igénybe, összesen 67 (2 villamos, 5 trolibusz és 60 autóbuszjárat), a DKV Zrt. által üzemeltetett viszonylaton. A kötöttpályás elektromos vontatású járművek (villamos, trolibusz) számozása 1-től 9-ig terjed, 10-től felfelé az autóbuszokat jelölik (A kellemetlenségek elkerülése érdekében nincs azonos számozású busz, troli vagy villamosvonal). Jelenleg az Inter Tan-Ker Zrt. végzi a buszok karbantartását.

A városban 2010-ben kezdődött meg egy második villamosvonal megépítése mely összköltsége 17,6 milliárd forint. Az új szakaszon 18 db új villamos közlekedik, a menetrend szerinti forgalom 2014. február 26-án indult el a 2-es villamosvonalon.

A távolsági és helyközi közlekedést Debrecenben és környékén a Volánbusz Zrt. végzi.

Debrecenben számos kerékpárút található, melyekből egy a város és Józsa között lett megépítve.

Vasúti közlekedés

A város egyetlen főpályaudvara a Nagyállomás. A város különböző részein kisebb vasútállomások, mint például a Tócóvölgy vasútállomás (korábbi nevén Debrecen-Vásártér) vagy megállóhelyek is találhatóak mint például a Debrecen-Csapókert, vagy a Debrecen-Kondoros illetve a Debrecen-Szabadságtelep.

A városhoz összesen 18 vasútállomás és megállóhely tartozik.

A Debreceni nemzetközi repülőtér ( IATA: DEB; ICAO: LHDC) Kelet-Magyarország legfontosabb és egyben legnagyobb forgalmú repülőtere, Magyarország öt nemzetközi repülőterének egyike, a Budapest Liszt Ferenc nemzetközi repülőtér után a második legforgalmasabb, mintegy 300 000 utasforgalommal évente. A város központjától 7 km-re délre található a 47-es főút mellett.

A Lufthansa 2016. április 11-én megnyitotta müncheni járatát, ami heti háromszor közlekedik. A járatot a Lufthansa Crj-900-as gépekkel teljesíti.

A 19. század második felében a debreceni sajtó jelentős személyiségeket vonzott a városba, bár hosszú távon megtartani nem tudta őket. Itt kezdte újságírói pályafutását pl. Ady Endre, Krúdy Gyula, Tóth Árpád. A debreceni irodalom kiemelkedő alakjai többek között Oláh Gábor, Szabó Magda, Tóth-Máté Miklós, az ország egyik legnagyobb és legismertebb költője, Csokonai Vitéz Mihály, szintén a város szülötte.

A 12. század végén a mai Debrecen helyén már templomos falvak voltak. A középkorban a város nagy és vallásos katolikus település volt, több templommal, melyek között a legnagyobb a gótikus Szent András templom volt, melyet I. Imre váradi püspök építtetett 1297 és 1317 között. Ez volt az Alföld legnagyobb gótikus kegyúri temploma.

A 20. században újabb nagy jelentőségű változás történt az egyházi életben. 1993. május 31-én megalakult II. János Pál pápa rendelkezésére a római katolikus Debrecen-Nyíregyházi egyházmegye, székesegyháza a korábbi Szent Anna plébániatemplom.

Debreceni nagy múltú iskolaváros. Az oktatásban való meghatározó szerepe a 16. századig nyúlik vissza. A Debreceni Református Kollégium a reformáció térhódítása után Sárospatak és Nagyenyed mellett főiskolaként működött már a kezdetektől , és az „ország iskolája" volt. Hatalmas vonzáskörzete mellett 40 középfokú és 120 alsófokú résziskolája működött szerte az országban. A Kollégiumban a rendkívül viszontagságos idők ellenére európai szintű műveltséget és tudást adtak át a diákoknak Nyugat-európai, főleg svájci és német egyetemek mintájára. Olyan európai hírű professzorok tanítottak itt, mint Hatvani István, Maróthi György, Budai Ézsaiás, Martonfalvi Tóth György, Sinai Miklós, Komáromi Csipkés György.

A Debreceni Egyetem több mint 30 000 hallgatójával és 1500 oktatójával az ország legnagyobb felsőoktatási intézménye, 14 karával és 24 doktori iskolájával a legszélesebb képzési és kutatási kínálatot nyújtja. A Kollégium jogutódja, és ezzel Magyarország legrégebben, folyamatosan ugyanabban a városban működő felsőoktatási intézménye 1538 óta. Valamint itt található a Kölcsey Ferenc Református Tanítóképző Főiskola és a Debreceni Református Hittudományi Egyetem is.

A nehézipar, a tömegtermelés hiánya, ami korábban a gazdasági elmaradás jegye volt, mára előnnyé válhat Debrecenben, itt nincsenek jelen kiterjedt rozsdaövezetek. A versenyképes gazdaság azokra a helyi adottságokra alapozódhat, amelyek versenyelőnyt jelentenek a térség számára. A város jelentős - a térség kedvező mezőgazdasági adottságaira alapozó - élelmiszer-feldolgozó kapacitásokkal rendelkezik. Az ágazatban azonban az elmúlt években negatív folyamatok zajlottak le. Több száz munkahely szűnt meg a szektorban, kilátástalan helyzetbe sodorva a gyárak beszállítói körét is ( Hajdú-Bét Rt., Reemtsma Debreceni Dohánygyár Kft.). A magas biopotenciállal rendelkező területek kihasználásának új formáit kell megtalálni. Ilyenek lehetnek a különböző biomassza hasznosítási formák, amelyek közül az alkohol, az ecetsav gyártásához, gyógyhatású készítmények előállításához a szükséges adottságokkal rendelkezik a város.

Az elmúlt évtizedekben szintén fontos szerepe volt a városban, különösen a női munkaerő foglalkoztatásában a különböző könnyűipari ágazatoknak. A napjainkban zajló világgazdasági változások következtében a magyarországi textil- és bőripari kapacitások jelentős része felszámolásra került az ágazat nagyarányú piacvesztése miatt. A nagyobb vállalkozások olyan országokban létesítettek telephelyet, ahol az olcsó munkaerő lehetőséget ad a versenyképes áron történő termelésre. Így történt ez Debrecenben is, a 2000-es évek elejére a textil- és ruházati ipari kapacitások döntő többsége leépítésre került, több száz betanított és szakmunkás vált munkanélkülivé (gépkezelők, gyártósori betanított munkások), köztük jelentős arányban pályakezdők is. A jelenlegi piaci viszonyok alapján hosszabb távon egyedül a városban igen jelentős hagyományokra visszatekintő nyomdaiparnak biztosított a felvevőpiaca.

A másik adottsága Debrecennek a jelentős szellemi potenciál, ami lehetővé teszi a tudásipar meghonosítását Debrecenben. A versenyképes gazdasági szerkezet jellemzője az innovációra, technológia váltásra képes nagyvállalatok jelenléte, valamint innovációra képes, kis- és közepes vállalkozások beszállítói együttműködése a nagyvállalatokkal. A tudásipar az egyetemek, kutatóintézetek, gyógyintézetek, gyógyszergyárak, az informatikai ipar, a mezőgazdasági alapanyaggyártás fejlett kapcsolatrendszerén alakulhat ki. A nagyvállalatok körében érdemi kutatások és fejlesztések folynak jelenleg a gyógyszeriparban a TEVA Gyógyszergyár Zrt. révén, valamint a Richter Gedeon Nyrt. újonnan felépült biotechnológiai üzemében. Innovációra képes kis- és közepes vállalkozások is vannak szép számmal Debrecenben. Ezek azonban tőkeszegények és hiányzik a mögöttük álló nagyvállalati szféra, az állandó és biztos piac. A tudományos, műszaki, ipari parkoknak ezért különösen nagy jelentősége lehet a kis- és közepes vállalkozások innovációinak felkarolásában, a fejlesztések támogatásában, a késztermékek piacra kerülésében.

A kis-és közepes vállalkozások többsége Debrecenben is a helyi vagy esetleg megyei piaci igényekre épít. A Debrecenben is jelentős kézműves hagyományokra építő, speciális fogyasztói igények kielégítésére vállalkozó cégek száma növekszik, a jövőben fokozatosan bővülő piacokra számíthatnak. Ezek a kis- és közepes vállalkozások szakembereik kivételes szakmai tudását tudják elsősorban kamatoztatni.

Hazánkban az ipar ágazatai közül elsősorban a gépipar volt az, amelyikben nagyszabású beruházások zajlottak le, különösen a személygépkocsi gyártáshoz kötődő alkatrészgyártás, összeszerelés esetében. Debrecenben azonban a történeti előzmények és adottságok miatt nem kimondottan ez az ágazat játszotta a vezető szerepet. Ki kell azonban emelni az egykori Gördülőcsapágy Művek telephelyén létrejött új vállalkozásokat, elsősorban a FAG Components Hungary Kft.-t. A város három nagyvállalata is szorosan az egészségügyhöz kötődik, a TEVA Gyógyszergyár Zrt. a vegyipar jelentős debreceni hagyományira épít, míg a Medicor Kéziműszer Rt. egészségügyi segédeszközöket gyárt évtizedek óta, valamint a Richter Gedeon Nyrt. biotechnológiai üzeme, ahol a legmodernebb eljárásokkal készülnek gyógyszerek.

A városban az 1990-es évek végéig az ún. barnamezős beruházások domináltak, az 1990-es évek elején megkezdődő privatizációs folyamat eredményeként pedig az iparban a külföldi tulajdonú vállalatoknak van nagyobb jelentősége. Hangsúlyozandó azonban, hogy nemcsak településszerkezeti, de gazdaságossági szempontból is célszerű a ma meglevő, de nem kellő intenzitással használt vagy használaton kívüli telephelyek újrahasznosítása, intenzifikálása, rehabilitációja. Ezáltal nemcsak a területhasználat lehet gazdaságosabb, de a meglevő infrastruktúrák kihasználtsága is javul, a (város)üzemeltetési költségek csökkenthetők. Ezért a településnek feltétlenül érdeke, hogy ne maradjanak alulhasznosított zárvány-területek. Az elmúlt években megvalósult, a város cégei által megvalósított nagyberuházások és az elsősorban a kertvárosi területek lakásépítései jelentős mértékben hozzájárultak a városkép fejlődéséhez, és ugyanakkor fontos megrendeléseket biztosítottak alvállalkozóként a helyi építőipari kis- és középvállalkozások számára.

2016-tól újabb nagy multinacionális vállalatok választották Debrecent a kiváló adottságainak és jó infrastruktúrájának köszönhetően. pl.: National Instruments, Continental, BMW stb. A város gyorsan és dinamikusan fejlődik.

Debrecen évszázadokon át egy kiterjedt mezőgazdasági térség centrumában helyezkedett el, ami a város gazdasági életét hosszú időn át erősen befolyásolta, s a mai napig az átlagosnál magasabb a mezőgazdaság szerepe a város gazdaságában. A 2001. évi népszámlálás adatai szerint a mezőgazdaságban és erdőgazdálkodásban már csak a városban foglalkoztatottak 1,9%-a dolgozott. Az ágazat szerény aránya azonban megtévesztő, hiszen az arra épülő élelmiszer-gazdaság mind a város foglalkoztatásában, mind a város gazdaságában összehasonlíthatatlanul nagyobb szerepet játszik ma is, és így lesz ez a jövőben is. A debreceni földbőség és a földek jó termőképessége, valamint a történelmi előzmények következtében a városban az agrárium súlya ma is magasabb a hazai nagyvárosok átlagánál. A város kiterjedt határát és termőföldjét évszázadokon át a legfontosabb természeti erőforrásként tartották számon, s így van ez ma is. A mintegy 46 000 hektáros (csak Budapest és Hódmezővásárhely területe nagyobb az országban) és változatos agrárhasznosításra lehetőséget adó terület jelentősége napjainkra csökkent a 205 ezer fős népességgel rendelkező város életében, az élelmiszer-gazdaság komplex megközelítése vált meghatározóvá. A természeti adottságok döntően befolyásolták a művelésági szerkezetet és annak racionális alakíthatóságát. A földrajzi szempontból változatos földterület a gazdálkodási formák különböző típusainak kialakulását tette lehetővé. Talajtani adottságok alapján legértékesebbnek a város ÉNy-i, a Hajdúháthoz tartozó része tekinthető, szemben az alacsonyabb termőképességű nyírségi területekkel.

A legjobb, lösztakarón kialakult termőföldek a Tócótól nyugatra találhatók, amelyek a magas színvonalú növénytermesztés (búza-kukorica-cukorrépa) és az állattenyésztés (elsősorban sertéstenyésztés) alapját jelentik. A Tócótól keletre az erdő a domináns művelési ág, a szántó alárendelt, a földminőség közepes vagy gyenge. A város belterületét övező területeken nagy gazdasági értéket jelent a kiterjedt intenzív kertkultúra. A művelési struktúra módosulásának szembetűnő vonása az elmúlt évtizedekben éppen a kert, a szőlő és a gyümölcsös területének a növekedése volt. Az igazi nagyvárosi területhasznosítási forma térhódítása nyomán a kertek ma már szinte összefüggő formában ölelik körül a város belterületét.

Kereskedelmi szálláshelyeken eltöltött vendégéjszakák tekintetében 251 ezer vendégéjszakával (2012) Magyarország 13. legnépszerűbb települése.

Debrecen hosszú évtizedek óta kiemelkedő szerepet játszik a hazai sportéletben. Az 1920-as évek végén a Bocskai FC Magyarország egyik legjobb futballcsapata volt. Csatársorát, a híres „ötösfogat"-ot (Markos, Vincze, Teleki, Zemlei, Hevesi) Európa-szerte ismerték. Az 1936-os berlini olimpiára két debreceni tornász, Nagy Margit és Tóth Lajos is kijutott. A cívisvárosban kezdte pályafutását minden idők egyik legnagyobb magyar kardvívója, Kovács Pál is. Debrecen hírnevét öregbíti Barcza Gedeon, aki a magyar sakkozás nagymestere volt, s többször volt magyar bajnok és olimpiai kerettag. A DVSC-nek kitűnő birkózógárdája volt, s egyik kiválósága, Hódos Imre 1952-ben aranyérmet nyert a helsinki olimpián. A későbbi súlyemelő világbajnok, Veres Győző is Debrecenben kezdte pályafutását.

A világversenyek rendezése mellett a sportlétesítmények területén is nagy előrelépések történtek. 2002-ben felépült a Főnix Csarnok, 2006-ban a Sportuszoda, amivel több évtizedes hiányt pótoltak (Debrecenben 2006-ig nem volt fedett pályás, 50 méteres versenyuszoda). 2001-ben felépült az új atlétikai stadion, 2005-ben kibővítették az Oláh Gábor utcai stadiont, és felépült a tócóskerti jégcsarnok. 2014-ben elkészült a megújult Nagyerdei stadion a régi stadion helyén.

Nagyerdei stadion: a Nagyerdei körút-Pallagi út-Ady Endre utca közötti területen fekszik. 1990 előtt ez a stadion volt az évenként rendezett május 1-jei felvonulás végállomása. Az 1980-as években a Loki is játszott itt bajnoki meccseket (akkor mint DMVSC), kb. 22-25 ezer fő befogadására volt alkalmas. A város legnagyobb stadionja, mely 2014 tavaszára újult meg teljesen. Ide költözött át a DVSC az Oláh Gábor utcai stadionból. Több mint 20000 ember tekintheti meg a mérkőzéseket.

DEAC Sporttelep (Debreceni Egyetemi Atlétikai Club): Móricz Zsigmond út-Dóczy József utca sarkán található. 1926-ban adták át.

Vágóhíd utcai stadion (becenevén a Loki stadion). A DVSC megalakulásától kezdve itt játszott az 1993-as labdarúgó bajnokság utolsó -es meccséig. Az Eger SE ellen tartott a nyár elején találkozó 2-1-es debreceni győzelemmel ért véget.

Kinizsi pálya: Vágóhíd utca, a Loki pálya mellett közvetlenül. Ezt 2006 körül felszámolták és privatizálták, kereskedelmi és szolgáltató épületeket építettek fel az ingatlanon.

Oláh Gábor utcai stadion: korábban stadion és Haladás SE sporttelep a DVSC-sporttelep mellett. Az -be felkerülés (1993 ősze) óta itt játszik a DVSC labdarúgócsapata. Többször felújították és modernizálták, jelenleg 12 500 néző befogadására képes, a vendégszektor 900 férőhelyes. A belépőjegyek ára 500 Ft-tól 2500 Ft-ig nyúlik labdarúgó-mérkőzésekre.

DATE sportpálya: a Debreceni Agrártudományi Egyetem sportpályája.

Hajdú Volán sporttelep: a Gázvezeték utca-Egyletkert utca sarkán található a város salakmotor pályája

Hódos Imre rendezvénycsarnok: általános célú sportcsarnok (kézilabda, birkózás, sportaerobic). 2500 férőhelyes.

Főnix Csarnok: általános célú rendezvénycsarnok, a „Hódos" mellett, koncertek, ritkán kézilabda-mérkőzések gálák és kiállítások helyszíne. Közel 9000 ember fér el benne, Magyarország 2. legnagyobb csarnoka (1.SYMA BUDAPEST)

Debreceni Dózsa szabadtéri kézilabdastadion: Kassai út, jelenleg a HBM RFK OKICS (Hajdú-Bihar Megyei Rendőr-főkapitányság Oktatási-kiképző Csoport) működik benne.

Gyulai István atlétikai stadion: az Oláh Gábor utcai DVSC-sporttelep területén található.

Debreceni Sportuszoda: Hadházi-Zákány utca sarkán található modern uszoda, amiben úszó Európa-bajnokságot, és még számos neves rendezvényt bonyolítottak le. Több ezer ember fér be, illetve mindennap működik.

Városi strandfürdő: ennek a helyére épült fel a Főnix Csarnok 2002-ben.

Kerekestelepi fürdő: három medencés (egy 25 méteres hideg vizes és két gyógyvizes, meleg vizű medence) gyógyvizű fürdő, a szájhagyomány szerint a gyógyvíz minősége a hajdúszoboszlói gyógyvízzel vetekszik.

Apafai lőtér: 4-es főút (E573)-Lőtér utca. Aktív, a város legjelentősebb lőtere (polgári és rendőri célra egyaránt használják).

Simon László utcai sportpálya. A Loki pálya felett egy kispályás sporttelep van, jelenleg lőtér.

Debreceni Dózsa lőtér: a Vulkántelepen található sportlőtér az Ifjúsági sporttelep területén. Megszűnt, a sporttelep területe a debreceni Nyugati Ipari Park területébe olvadt be.

Buday Ézsaiás utcai sportpálya: kispályás, füves labdarúgó pálya, rendszerint íjászok lőpályája

Műjégpályák: az Oláh Gábor utcában és a Derék utcai Debreceni Jégcsarnok.

BSK („B" típusú Sport Kombinát): a Magyar Néphadsereg (ma Magyar Honvédség) Kossuth Lajos laktanyájának sportpályája, amely a Szabó Lőrincz utcából közelíthető meg.

6 bajnoki cím, 5 szuperkupa-győzelem, 5 magyarkupa-győzelem, 1 ligakupa-győzelem.

A Debreceni Vasutas Sport Club (egykori nevén Debreceni Lokomotív, becenevén Loki) debreceni sportegyesület és futballcsapat, amelyet 1902-ben alapítottak. A csapat hivatalos mezszíne piros-fehér. A DVSC a '90-es évek közepétől fokozatosan Magyarország egyik legjobb futballcsapatává nőtte ki magát: az elmúlt nyolc évben hat bajnoki címet ünnepelhettek. Az 1902-es alapítást követően 1995-ig várni kellett az első komolyabb eredményre, ekkor bajnoki 3. lett az együttes. 2003-ban és 2004-ben is bronzérmes lett a DVSC, 2005-ben viszont felértek a csúcsra, és azóta csak egyszer sikerült leszorítani őket onnan, 2008-ban, de 2009-ben, 2010-ben és 2012-ben újra begyűjtötték a bajnoki címet. A Debreceni VSC ötszörös kupagyőztes is (1999, 2001, 2008, 2010, 2012). Nemzetközi színtéren is találkoztak már komoly ellenfelekkel, így például a VfL Wolfsburggal 1999-ben, a Girondins Bordeaux-val 2001-ben, a Manchester Uniteddel 2005-ben, majd 2009-ben a Lyon, a Liverpool, a Fiorentina, a Levszki Szófia, 2010-ben többek között a PSV és a Sampdoria voltak az ellenfelek. Legemlékezetsebb sikerét a Hajduk Split ellen érte el az együttes: a horvát csapatot hazai pályán 3-0-ra tudta megverni a Loki, míg Splitben 5-0 arányban győzött a debreceni csapat. 2009-ben 14 év után második magyar csapatként a Bajnokok Ligája főtáblájára került.

A csapat szurkolótábora jelentős és kiemelkedő Magyarországon (átlagnézőszám 7000, rangadókon 12 ezres a közönség).

Kiemelkedő és színvonalas ultracsoport hazánkban a Szívtiprók Ultras Debrecen 1994 (SZ.U.D.) mentalitásban, lelkesedésben, létszámban (2000 óta mindenhol ott volt ez a csoport), de emellett számos kisebb-nagyobb csoport és drukkerhad szorít a DVSC-nek. A szurkolók nagy riválisa keleten a Nyíregyháza, valamint a fővárosban az Újpest, Fradi és a Vasas, nyugaton szurkolói rivalizálás van a Győrrel, a Zalaegerszeggel és a Péccsel is. A debreceni B szektort legtöbbször megtöltik a fanatikusok.

A város 2011-ben új stadion építéséről határozott a régi Nagyerdei stadion helyén. A létesítményt 2014-ben adták át.

A debreceni labdarúgócsapat a 2011/2012-es szezonban 46 év után veretlenül hódította el a serleget.

A DVSC-vel szoros együttműködésben, főleg saját nevelésű fiatalokra épít a jelenleg harmadosztályú Debreceni EAC.

A klub története során több alkalommal szerepelt már az NB II-ben, míg az NB III-ban egy, a megyei szinten kétszer nyert bajnokságot.

A DVSC női kézilabdacsapatának történetét 1948. május elsejétől számíthatjuk. Bokor Ferencnek, a MÁV-igazgatóság pénzügyi ellenőrének felhívására ugyanis ekkor gyűltek először össze a kézilabdát szerető debreceni lányok, akik elsősorban vasutas szülők gyermekei közül kerültek ki. Az NB I-be jutás egy új, a mai napig is tartó fejezetet nyitott a klub történetében. A Loki immár harminc éve szerepel megszakítás nélkül a legjobbak között. Az első évek számtalan nehézséggel jártak.

A debreceni hölgyek Komáromi Ákos vezetésével veretlenül lettek elsők az NB I-ben 1987-ben.

Négy elvesztett európai kupadöntő után újra a nagy álom kapujába ért a DVSC, ám ezúttal be is teljesült, amire a csapat, és a közönség évek óta várt: a debreceni hölgykoszorú az 1994/95-ös szezonban megnyerte az EHF-kupát.

Új korszak kezdődött 2009 márciusában a DVSC kézilabdázóinál. Jelenleg a DVSC női kézilabda csapata erős a bajnokságban, az anyagi gondok után hullámvölgyet követően együtt maradt a társaság. Legnagyobb riválisuk az erősebb kerettel rendelkező Győri ETO, nagy rivális kézilabdában is a Ferencváros és a Békéscsaba, illetve a Vác.

A csapat székhelye a debreceni Hódos Imre Sportcsarnok, ami 2500 szurkolót képes befogadni, a szurkolói csoportok ugyan azok, mint a labdarúgásban, vagyis a kézilabdában is a Szívtiprók Ultras Debrecen 1994 (SZ.U.D.) buzdítja a debreceni lányokat.

Jelenlegi vezetőedző:

Köstner Vilmos Magyar Bajnok: 1955, 1987.

Magyar Kupa-győztes: 1985, 1987, 1989, 1990, 1991.

EHF-kupagyőztes: 1995, 1996.

KEK ezüstérmes: 1990, 1992.

Debrecenben jelenleg két helyi sugárzású televíziós adó működik:

- kábelen: UPC (digitális) és Telekom (IP-TV)

- sugárzott adás: DVB-T földfelszíni digitális:

A városban ugyanúgy fogható minden országos televíziós csatorna, mint más településen.

A városban az országos rádiók mellett több olyan adó is van, amit helyben üzemeltetnek.

Ábrahám Ernő (1882-1945) újságíró

Adorján Sándor (1858-?) író, újságíró, műfordító

Ambrus Zoltán (1861-1932) író, kritikus, MTA tag

Apáti Miklós (1662-1724) protestáns prédikátor

Bacsó Bálint (1786-1854) orvos, állatorvos

Bakóczi János (1834-1900) református lelkész, egyháztörténész

Balogh Zoltán Tibor (1953-2002) magyar-amerikai matematikus

Baranyi László (1729-?) magyar királyi testőr, városi tanácsos

Baumgartner Zsolt (1981-) autóversenyző, az első magyar Forma-1-es pilóta

Békés András (1927-2015) Kossuth- és Erkel Ferenc-díjas magyar rendező, érdemes és kiváló művész

Békés Itala (1927-) Kossuth- és Jászai Mari-díjas magyar színművész

Békessy Béla (1875-1916) olimpiai ezüstérmes kardvívó, honvédtiszt

Beregszászi Nagy Pál (1790-1865) mérnök, építészeti felügyelő

Bertók Lajos (1966-2006) színművész

Bíró Gergő (1996-) népdalénekes, a Csillag születik című műsor felfedezettje

Blattner Géza (1893-1967) festő, grafikus és bábművész

Bódi Sylvi (1981-) modell

Boldisár Kálmán (1869-?) történész, Debrecen rendőrkapitánya

Boross Mária (1949-) színésznő

Böőr Zoltán (1978-) magyar válogatott labdarúgó

Böszörményi Géza (1924-2004) filmrendező, forgatókönyvíró

Csajági János (1925-2003) Jászai Mari-díjas rendező, színházigazgató

Csokonai Vitéz Mihály (1773-1805) költő

Csősz Imre (1969-) olimpiai bronzérmes, Európa-bajnok cselgáncsozó

Dánffy Sándor Jászai Mari-díjas színész (1932-1999)

Deák Éva (1954-) színésznő

Diószegi Sámuel (1761-1813) református lelkész

Dózsa Gergely (1978-) színész, a Holló Színház tagja

Dobozy Imre magyar és amerikai szabadságharcos (Debrecen, 1827-Új Buda, Iowa, USA, 1885)

Dzsudzsák Balázs (1986-) magyar válogatott labdarúgó

Éles Bulcsú (1983-) magyar grafikus

Fazekas Mihály (1766-1828) költő

Feleki Sári (1920-1995) színésznő

Fejszés Attila (1984-) színész, a Győri Nemzeti Színház tagja

Fésűs Nelly (1968-) musicalszínésznő

Flaskay Mihály úszó

Fonyó Barbara (1972-) énekesnő, színésznő

Forgács Attila (1962-) magyar szociálpszichológus, klinikai szakpszichológus

Garay Nagy Tamás (1961-) magyar színész

Gábor Bernadett (1980-) énekesnő - Desperado együttes

Gáborjáni Szabó Kálmán (1897-1955) magyar festő, grafikus, művésztanár

Gáll Ádám (1953-) festőművész

Gervai Péter (1972-) a magyar Wikipédia alapítója

Gombos Edina (1976-) műsorvezető

Gubás Gabi (1974-) színésznő, szabadúszó

Gyarmati Olga (1924-2013) olimpiai bajnok atléta

Hadházi László (1964-) Karinthy-gyűrűs humorista

Hajdu István (Steve) (1971-) színész

Hankiss Elemér (1928-2015) szociológus

Haranghy Jenő (1894-1951) festő, grafikus, iparművész

Heller Tamás (1946-) előadóművész

Husi Géza (1962-) gépészmérnök, számítógépes tervezőmérnök, a mechatronikai mérnök képzés debreceni alapítója

Iván Kovács László (1930-1957) az 1956-os forradalom idején a Corvin közi ellenállók főparancsnoka

Jacsó István (1913-1985) edző, sportvezető, jogász. A MOB egyetlen tagja, aki nem szavazta meg a Los Angeles-i olimpia bojkottját

Kállay Ferenc (1790-1861) művelődés- és nyelvtörténész, jogász, az MTA tagja

Kanizsa Tivadar (1933-1975) kétszeres olimpiai bajnok vízilabdázó

Kapás Boglárka (1993-) olimpiai bronzérmes úszó

Kardos István (1891-1975) zeneszerző, karmester, pedagógus

Katona Zoltán (1955-) színész

Kárpáti György (1934-2009) kanadai magyar neurológus, molekuláris biológus, az MTA tagja

Kertész András (1956-) nyelvész, tudományfilozófus, egyetemi tanár, MTA tag

Kiss Bazsa (1924-1994) színésznő

Kiss Dezső (1929-2001) fizikus, az MTA tagja, a részecske- és magfizikai kutatások kiemelkedő alakja

Kiss Lajos (1922-2003) nyelvész, szlavista, az MTA tagja

Kocsár Miklós (1933-2019) zeneszerző

Kocsi Csergő János (1647-1711) református püspök, hittudós, költő

Koncz Tibor (1940-) zeneszerző, zongorista, hangszerelő

Konrád György (1933-2019) író, esszéíró, szociológus

Kósa Lajos (1964-) politikus, Debrecen polgármestere, a Fidesz alelnöke

Koszorús Ferenc I. esztergomi páncélos hadosztály parancsnoka

Kovács Pál (1912-1995) hatszoros olimpiai bajnok vívó

Kovács Zsolt (1951-) Jászai Mari-díjas színész

Krizsánné Csíkos Antónia (1887-1987) festőművész

Lakatos Imre (1922-1974) matematika- és tudományfilozófus

Lendvai Ildikó (1946-) politikus, az MSZP volt elnöke

Lőrincz Lajos (1935-2010) közigazgatás-tudós, az MTA tagja

Lukács László (1968-) énekes, a Tankcsapda frontembere

Major Melinda (1974-) színésznő

Makó Lajos (1854-1908) színművész, rendező, színházigazgató, műfordító

Máthé Gábor (1985-) teniszező, siketlimpiai bajnok

id. Máthé Imre (1911-1993) botanikus, agrobotanikus, az MTA tagja

Medgyessy Ferenc (1881-1958) Kossuth-díjas szobrász

Mikecz Róza (1951-) mentálhigiénés szakember, műfordító

Molnár Levente (1972-) rockzenész, a Tankcsapda gitárosa

Molnár Mariann (1983-) színésznő

Nagy Lóránt színész, énekes

Nagy Mihály (tanár) (1937-) egyetemi doktor, meteoritkutató, atommagkutató, c. egyetemi docens

Nemes Katalin (1915-1991) zongoraművész és -tanár

Németh Gábor (1958-) színész, szinkronszínész

Nyakó Júlia (1963-) színésznő

Ormos Mária (1930-2019) Széchenyi-díjas történész, az MTA tagja

Ökröss Bálint (1829-1889) jogász, jogtudós, az MTA tagja

Pálffy István (1959-) újságíró, műsorvezető, országgyűlési képviselő

Papp Lajos (1935-) Németországban élő magyar zeneszerző

Pálfy Péter Pál (1955-) matematikus

Pavletits Béla (1977-) színész

Petőfi Zoltán (1848-1870) színész, költő, Petőfi Sándor és Szendrey Júlia fia

Pikó Sándor (1948-) képzőművész, a Lux együttes dobosa

Rajna Rácz Mihály (1934-) színész

Rácz Géza (1958-2016) színész

Rusz Sándor (1972-2010) költő

Sándor Tamás (1974-) 11-szeres magyar labdarúgó válogatott, 4-szeres magyar bajnok

Sári Éva (1977-) énekesnő

Senánszky Petra (1994-) többszörös világ- és Európa-bajnok uszonyos úszó

Schafarzik Ferenc (1854-1927) geológus, az MTA tagja

Schell Judit (1973-) Jászai Mari-díjas színésznő

Szabó Judit (1974-) színésznő

Szabó Magda (1917-2007) Kossuth-díjas magyar írónő, műfordító

Szalay A. Sándor (1949-) Széchenyi-díjas asztrofizikus, MTA tag

Szelecsényi Norbert (1949-) zongoraművész

Szécsi Vilma (1933-) magyar színésznő

Szolnoki Péter (1970-) Zenész (Zenekarok: Bon-Bon, Sziluett, Bang Bang, Bulldózer)

Taróczy Nándor (1874-1973) magyar katonatiszt, hírszerző

Tassi Béla (1911-1986) magyar színész

Tánczos Adrienn (1975-) magyar színésznő

Tikász Sándor (1951-) a Lux együttes gitárosa

Tisza Tibor (1984-) labdarúgó

Tokaji Csaba (1979-) színész

Tokaji Zsolt (1971-) író, műfordító, orientalista

Tóth Anita (1972-) színésznő

Tóth András Tozzi (1976-) újságíró, szerkesztő, riporter, kulturális szervező

Tóth Imre (Művésznevén: Bruti) (1970-) magyar humorista, dalszerző, zenész, műsorvezető

Tóth Zolka (1974-) színész

Uri István (1945-2019) Kazinczy-, Aase- és Jászai Mari-díjas színész

Újházi Ede (1841-1915) színész, az Újházi-tyúkleves atyja

Vadász János (1903-1977) filmrendező

Vályi-Nagy Tibor (1912-1969) orvos, egyetemi tanár

Váradi József (1965-) a Wizz Air diszkont légitársaság vezérigazgatója és részvényese

Vásáry André (1982-) férfi-szoprán énekes

Vásáry István (1887-1955) polgármester, pénzügyminiszter

Vásáry Tamás (1933-) zongorista

Vekerdi József (1927-2015) Széchenyi-díjas nyelvész

Vékony Anna (1974-) magyar színésznő

Virágh József (1947-) magyar színész

Völgyesi Gabriella (1977-) A Unique együttes énekesnője

Wadgymar Artúr (1824-1899) katonaorvos

Ady Endre (1877-1919) költő, újságíró

Arany János (1817-1882) költő

Bay Zoltán (1900-1992) fizikus, a Debreceni Református Kollégium diákja

Bényi Árpád (1931-2006) festőművész

Bihar Ferenc (1847-1920) honvédelmi miniszter

Bornemissza László festőművész (1910-2000)

Borsos József építészmérnök (1875-1952)

Borsos Károly református pedagógus, gimnáziumi és főiskolai tanár, a Mezőtúri Református Kollégium igazgatója, klasszika-filológus, vallásfilozófus, szabadkőműves (1871-1933)

Cserhalmi György színész (1948-)

Cserhát József költő (1915-1969)

Csikai Gyula (1930-) fizikus, az MTA tagja

Cs. Uhrin Tibor festőművész (1936-2010)

Egri László (1988-) költő, tanár, történész

Égerházi Imre festőművész (1925-2001)

Fejes Tamás (1973-) a Tankcsapda dobosa

Filep Tibor (1935-) újságíró, történész, sakkozó

Haraszty Árpád (1907-1987) botanikus

Hatvani István (1717-1786) professzor, természettudós

Herpay Gábor (1885-1946) levéltáros, Debrecen családtörténetének kutatója

Hofi Géza (1936-2002) a Csokonai Színház tagja (1960-63 között)

Hódos Imre (1928-1989) olimpikon birkózó

Holló László (1887-1976) festőművész

Horthy Miklós (1868-1957) Magyarország kormányzója

Kalmár Pál (1900-1988) dalénekes, a „Szomorú vasárnap" első előadója

Kállai Bori (1948-) színésznő

Kardos Albert (1861-1945) Pedagógus, irodalomtudós

Kárpáti Károly (1906-1979) olimpiai bajnok birkózó, edző, szakíró, sportvezető

Kesztyűs Loránd (1915-1979) orvos, immunológus, az MTA tagja, a magyarországi immunológia úttörő jelentőségű alakja

Kiss Tamás (1912-2003) költő, esszéíró, irodalomtanár

Kiss Tamás (1936- ) Városépítész, több debreceni városrész nívó-díjas tervezője

Komáromi János Gábor (Karl Lujó, 1967-2015) hajléktalan performer, filmstatiszta

Konrád György (1933-2019) író

Kovács Tibor Ferenc orvos, kutató

Kölcsey Ferenc (1790-1838) költő, a Himnusz szerzője

Krompecher István (1905-1983) orvos, anatómus, hisztológus, az MTA tagja, a magyarországi csont- és porcszövettani kutatások iskolateremtő egyénisége

Krúdy Gyula (1878-1933) író

Lukács László (1968-) a Tankcsapda frontembere

Láposi Lőrinc rendőrtiszt

Latinovits Zoltán színész (1931-1976)

Maróthi György (1715-1744), a Kollégium fiatalon elhunyt matematika-fizika professzora, a Kántus (többszólamú kórus) megalapítója

Mikolás Tibor Ybl-díjas építész

Móricz Zsigmond (1879-1942) író

Oláh Gábor (1881-1942) költő

Petőfi Sándor (1823-1849) költő

Pünkösti Árpád újságíró

Segner János András (1704-1777) orvos, fizikus, a Református Kollégium diákja

Szabó Lőrinc (1900-1957) költő

Szalay Sándor (1909-1987) fizikus, az ATOMKI alapítója

Szikszai György (1738-1803) debreceni esperes-lelkész, író, nyelvész

Szipál Márton (1924-2016) fotóművész

Szokolay Örs (1931-1974) Városépítész, Debrecen 1970. évi általános rendezési tervének kidolgozója

Tar Sándor (1941-2005) író, szociográfus

Tóth Árpád (1886-1928) költő

Tóth László (1925-2006) karmester, a Debreceni Lyra szimfonikus zenekar alapítója

Vántus István (1935-1992) zeneszerző, a Református Kollégium diákja

Zám Tibor (1929-1984) író, tanár, szociográfus

Danku Csaba (1983-) az Emberi Erőforrások Minisztériuma helyettes államtitkára, a Nemzeti Választási Iroda volt elnökhelyettese

# data[].attributes.attachment_link.description
Debrecen Fentrő lefelé, balról jobbra: a Református Nagytemplom, a Debreceni Egyetem, a Piac utca és a Szent Anna-székesegyház Becenév: Kálvinista Róma, Cívisváros Közigazgatás Ország Magyarország Régió Észak-Alföld Megye Hajdú-Bihar Járás Debreceni Jogállás megyeszékhely megyei jogú város Polgármester Papp László ( Fidesz- KDNP)[1] Irányítószám 4000-4044, 4225 Körzethívószám 52 Testvértelepülései Népesség Teljes népesség 200 974 fő (2021.